Filipino 4/4/03 2:51 PM Page 1 Cervical Cancer Cervical Kanser Ano Ang Kailangang Malaman Ng Mga Kababaihan Para Maiwasan Ang Cervical Kanser, Magpasuri Ngayon. 1-800-793-8090 Ano ang Cervical Kanser? • Ang kanser sa cervix ay isang sakit na kung saan ang kanser cells ay matatagpuan sa tissues ng cervix. Ano ang Cervix? • Ang cervix ay nasa mababa at makipot na parte ng matris. Ang cervix ay ang nagsisilbing bukana ng puwerta ng babae. Dito dumadaan ang sanggol na ipinapanganak. Sino ang Nanganganib? • Lahat ng mga kababaihan na nakikipagtalik ay nanganganib sa kanser sa cervix. Higit na tumataas ang antas ng panganib sa mga babaeng nag-uumpisang makipagtalik bago maging 18 taong gulang, sa mga babaeng nagkaroon ng higit sa isang katalik na lalaki at sa mga babaeng nagkaroon ng katalik na lalaki na sumiping sa higit sa isang babae. Ang mga Filipina, Latina, Africana, Koreana, at mga babaeng may edad na, bagong migrante at mga babaeng walang Health Insurance ay ang may pinakamaraming bilang ng may kanser sa cervix sa Los Angeles County. Mga babaeng nagpa-Pap Test na may di pangkaraniwang resulta. Mga babaeng naninigarilyo. Mga babaeng kasalukuyang ginagamot sa sakit na Sexually Transmitted Disease (STD), na may kasaysayang personal ng chlamydia, gonorrhea o syphilis at ang mga babaeng nasurian na may sakit na HIV/AIDS. Paano Maiiwasan ang Kanser sa Cervix? • Ang sakit na ito ay madaling malunasan kapag naagapan ng maaga. Ang mga babaeng nakikipagtalik ay dapat magpa-Pap Test at magpasuri ng balakang taon-taon. Ano ang Pap Test? • Ang Pap test na tinatawag din na Pap Smear ay isang paraan para makakuha ng mga cells sa cervix o sa matris para masuri. Ito ay hindi masakit na pagsusuri, mabilis,at sa kaunting minuto lamang. Sa pamamagitan ng pagsusuri ay kaagad itong malalaman kung may pagbabago ang inyong cells bago pa man mabuo ang kanser. Karamihan ng resulta sa Pap Test ay normal. Kapag hindi normal ay dapat ipagbigay alam ng duktor o klinika sa pasyente upang mapayuhan ng tamang gamot. Kapag nalamang may sakit sa cervix bago maging kanser maraming paraan upang maiwasan ang malakihang operasyon.
Filipino 4/4/03 2:51 PM Page 2 Cervical Cancer Cervical Kanser Ano Ang Kailangang Malaman Ng Mga Kababaihan Ano ang mga Sintomas ng Kanser sa Cervix? • Ang kanser sa cervix ay hindi gaanong nagpapakita ng sintomas kung ito ay hindi pa malala. Ang mga sumusunod na sintomas ay maaaring tawaging sintomas ng ibang sakit ngunit maaari ring sintomas ng kanser sa cervix. - Dinudugo o may patak-patak na dugo mula sa ari ng babae kahit tapos na ang buwanang dalaw o regla, pagdurugo pagkatapos magtalik, o pagkatapos ng menopos. - Paminsan-minsang paglabas ng matubig o kulay rosas, kayumanggi o maitim na likido na may di kanais-nais na amoy mula sa ari ng babae. Paano ba malulunasan ang Kanser sa Cervix? • Ang mga posibleng lunas ay depende sa antas ng sakit, sa edad at kalusugan ng pasyente. Ang hysterectomy ay ang pag-oopera upang alisin ang cervix at matris para malunasan ang Cervical Kanser na nag-uumpisa pa lamang. Ang malalang kanser ay dapat bigyan ng mas masidhing lunas sa pamamagitan ng radiation therapy, chemotherapy, hysterectomy o ang pagsasama ng tatlo. Sa pamamagitan ng pagpapa-Pap test bawat taon ay binibigyan ninyo ng halaga ang inyong kalusugan. Ipagbigay alam sa mga babaeng kaibigan at kamag- anakan na magpakuha ng Pap test. Para maiwasan ang cervical kanser, Magpasuri ngayon. Tumawag sa Office of Women's Health Hotline toll free sa 1-800-793-8090 para sa inyong appoinment. Funded, in part, by a generous grant from Ang mga karagdagang kopya ng mga fact sheet ay makukuha sa Office of Women's Health sa lungsod ng Los Angeles, Department of Health Services. Bisitahin ang aming Website: Tel: (626) 299-5700. 1000 S. Fremont Ave, Building A-9 East, 2nd Floor, Unit #4 Alhambra, CA 91803-1323 Tel: (626) 299-5700 Fax: (626) 457-1452 website: